#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2015. szeptember 16-i ülésére)

## TÁRGY: VARGA ENIKŐ LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Képviselő-testülete az Egészségügyi és Szociálpolitikai Bizottság 26/2014. számú határozata alapján bérbe adta az Önkormányzat tulajdonában lévő, Kiskőrös belterület 3009/2. hrsz-on nyilvántartott, természetben 6200 Kiskőrös, Batthyány L. utca 1. szám földszint 1. ajtószám alatti, 40 m2 alapterületű, 2 szoba, 1 konyha, 1 fürdőszoba, 1 WC, 1 éléskamra és 1 tüzelőtároló helyiségekből álló, komfortos lakást Varga Enikő részére, 2014. szeptember 01. napjától 2015. augusztus 31. napjáig 1 éves időtartamra.

Varga Enikő 2015. augusztus 13. napján kérelmet nyújtott be Kiskőrös Város Önkormányzata Képviselő-testületének címezve a lakásbérleti jogviszonyának meghosszabbítása érdekében.

Varga Enikő a kérelmében előadta, hogy lakhatási problémáját továbbra sem tudja megoldani. Anyagi helyzete nem teszi lehetővé piaci alapú albérlet fizetését, fenntartását. Kérelmező egy kiskorú gyermekével és élettársával él együtt. Tekintettel arra, hogy a kérelmező önerőből nem tudja a családja lakhatását megoldani, ezért kéri a lakásbérleti jogviszonyának meghosszabbítását.

A család az önkormányzati bérlakást tisztán, rendben tartja és gondoskodnak a lakás rendszeres karbantartásáról.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján a – szociális helyzet alapján történő bérbeadás feltételeinek fennállása esetén – Képviselő-testület a lakásbérleti jogviszonyt – különösen indokolt esetben, a Képviselő-testület Egészségügyi és Szociálpolitikai Bizottságának javaslatára - legfeljebb öt alkalommal, alkalmanként legfeljebb 2 éves időtartamra meghosszabbíthatja, amennyiben a bérlőnek nincs lakbér- és közüzemi díj hátraléka, továbbá a lakásbérleti szerződésben vállalt valamennyi kötelezettségét szerződésszerűen, késedelem nélkül teljesítette.

A kérelmező által becsatolt igazolások alapján a lakbért rendszeresen fizeti, lakbér tartozása nincsen, valamint a kérelmezőnek közüzemi díj – víz, szemétdíj és áramdíj – hátraléka sem áll fenn.

Figyelemmel arra, hogy Varga Enikő a lakásproblémáját önhibáján kívül nem tudja megoldani, valamint a Képviselő-testület Egészségügyi és Szociálpolitikai Bizottsága 48/2015. számú határozata értelmében javaslom a mellékelt lakásbérleti szerződés szerint a lakásbérleti jogviszony 1 évvel történő meghosszabbítását.

**Kiskőrös, 2015. szeptember 8.**

 **Domonyi László sk.**

 **polgármester**

**HATÁROZAT-TERVEZET**

A Képviselő-testület

1. egyetért azzal, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján az Önkormányzat vagyonát képező, kiskőrösi 3009/2. hrsz-on nyilvántartott, természetben 6200 Kiskőrös, Batthyány L. u. 1. földszint 1. ajtószám alatti, 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tüzelőtároló helyiségekből álló, komfortos, 40 m2 alapterületű lakásra vonatkozóan a bérleti jogviszony Varga Enikő 6200 Kiskőrös, Batthyány L. u. 1. földszint 1. ajtószám alatti lakos részére, 1 éves időtartamra meghosszabbításra kerüljön
2. kezdeményezi a lakásbérleti szerződés meghosszabbítása folytán a bérleti szerződés határozatban foglaltak szerinti tartalommal, közös megegyezéssel történő módosítását, azt követően annak közjegyzői okiratba foglalását.
3. felhatalmazza a polgármestert a határozat mellékletét képező lakásbérleti szerződés-módosítás aláírására.

**Felelős:** polgármester

**Határidő:** azonnal